
! LE MATELOT MYSTÉRIUX. 


jurământul de răzbunare al unei surori 


Pe apele mării Antilelor răsunau răcnete sălbatice. La orizont 
se observa o corabie, care trebuie s-o fi luat la fugă încă de la 
începutul luptei, şi se îndepărta cu toate pânzele desfăşurate. 
Insa vuietul venea din mijlocul unui nor des de fum stârnit de 
salve de tun şi descărcări de muschete. Acest nor părea să 
plutească nemişcat deasupra mării, sub razele arzătoare ale 
soarelui de amiază. 

In sfârşit, mugetul tunurilor a încetat însă fie auzit, şi când o 
rafală subită de vânt a împrăştiat norul de praf, au apărut două 
corăbii strâns alăturate şi legate una de alta de căngi. Pe una din 
ele se desfăşura inválmáseala unei lupte violente. Această navă 
purta culorile spaniole. Cealaltă, mai mică, arbora un pavilion 
negru, a cărui ameninţare simbolică se ondula la înălţimea 
catargului mare. Aceasta era o corabie de pirați si abordase 
bastimentul spaniol, cu toată apărarea îndârjită a acestuia. O 
altă corabie, cu care ea navigase împreună, fugise şi acum 
trebuia să susţină singură lupta. Ici si colo izbucneau pocnete de 
pistoale. Săbiile si cutitele se izbeau cu clinchete metalice. 
Securile cădeau cu zgomot scurt. Răsunau ordine şi în mijlocul 
acestui támbáláu se ridicau gemetele răniților si horcăitul 
muribunzilor. 

— Depuneti armele! a strigat o voce bărbătească, tinerească 
şi sonoră. Toată rezistenţa este nefolositoare. Suntem stăpâni pe 
corabie. Eu sunt Morgan! 

Da, acesta era tânărul căpitan de pirați, suveranul mărilor. Ca 
un vultur îndrăzneţ ce se aruncă din cuibul său, el pornise în 
acest atac cu cutezanta nebuneascá care-i îi era obişnuită. 

S-a bătut ca întotdeauna cu bravura unui erou şi cu dispreţ 
deplin faţă de moarte. Dar vărsarea sângelui fără rost îi 
producea dezgust. Sigur pe apropiata victorie, se străduia să 
oprească măcelul. In acel moment, un tânăr bărbat purtând 
uniforma spaniolă de căpitan de corabie, a ţâşnit din fumul 
produs de pulbere şi s-a repezit asupra lui. 

— Să te înghită infernul, piratule! a strigat el scrâşnind din 
dinţi. 

Avea în mâini două pistoale încărcate şi era pe punctul de a 
deschide focul, când deodată din spatele lui Morgan a pornit o 
împuşcătură. Unul din credincioşii săi trăsese atât de brusc şi 

neaşteptat, încât se părea că o făcuse însuşi Morgan. 

Glontul a lovit exact. El a pătruns în inima tânărului spaniol, 
încât acesta s-a prăbuşit pe punte cu un strigăt înăbuşit. Căderea 
tânărului ofiter a oprit dintr-odată rezistenţa spaniolilor 
supraviețuitori, căci aceasta nu tinuse până atunci decât datorită 
elanului şi eforturilor sale. Matelotii şi-au aruncat armele şi au 
aşteptat într-o resemnare buimacă ceea ce avea să se întâmple 
cu ei. 

— Căpitane! a strigat unul dintre pirați încălziţi de luptă şi de 
triumf, aceştia ne-au dat de lucru rău de tot, şi a arătat cu un 
gest spre spaniolii dezarmati. De această dată, căpitane, trebuie 
să-i aruncám peste bord! 

— Aşa crezi tu? a răspuns Morgan fără a se întoarce. Mă iei 
drept josnicul căpitan Flint, care ucide oamenii fără apărare? Nu, 
aceşti oameni s-au bătut ca nişte curajoşi. Nenorocire aceluia 
care se va atinge de oameni dezarmati! Eu sunt de temut în 
luptă, dar învinşii au dreptul la crutare. 

Morgan voia să mai adauge câteva cuvinte, când pe puntea 
impregnată cu sânge a corăbiei spaniole a răsunat un strigăt 
sfâşietor. O tânără fată de o frumuseţe sculpturală, cu un 
splendid păr negru despletit, a ieşit disperată de undeva. Ea s-a 
aruncat în hohote răsunătoare spre locul unde era întins ofiţerul 
de marină mort şi i-a îmbrăţişat corpul încă cald cu braţele sale 
suple şi plăcute. 

— Vai, Pedro, fratele meu! a strigat ea cu o voce dureroasă şi 
mişcătoare. Mizerabilii te-au ucis. Ei te-au asasinat! Părinţii noştri 
sunt morţi, Pedro. Tu erai ultimul meu sprijin, erai totul pentru 
mine. Vai! Monstrii. Mi-au luat ultimul lucru ce mi-a rămas. Sá fie 
blestemati, blestemaţi! 

Morgan o privea fix pe nefericită, care arunca aceste vorbe de 
mânie printr-o violenţă în creştere în disperarea sa. 

Deodată fata s-a ridicat. Ochii ei în flăcări au aruncat o privire 
scurtă şi înfricoşătoare asupra tânărului căpitan si ameninţându-l 
cu micul său pumn, a strigat ieşită din fire: 

— Asasinule! latá-ti opera! Mi-ai luat tot ce am avut. Am 
rămas singură pe lume, fără protecţie, fără apărare. Te blestem, 
demonule! S-o sfârşeşti la fel ca si mine. Infige-mi fierul tău 
ucigaş în sân, ca să mă reunesc cu fratele meu mort. Haide, 
sfârşeşte-o! 

Morgan era, s-a mai spus, înfricoşător în luptă. Dar în acel 
moment rigidele sale trăsături s-au îmblânzit. | se putea citi în 
ochi mila, de care inima lui compătimitoare era plină pentru 

această femeie disperată. 

— Te înşeli, seniorita, a replicat Morgan. 

Vocea lui mai devreme încă aspră şi metalică, s-a domolit şi a 
luat intonatii împăciuitoare. 

— Sunt într-adevăr un pirat, care caută prăzi. Dar dumneata 
nu ştii ceea ce m-a adus pe această cale oribilă. Acesta-i secretul 
meu. Nu sunt decât răzbunătorul unei insulte nemaipomenite. 
Fratele ţi-a căzut ca un viteaz într-o luptă dreaptă. Ca un soldat. 
El va avea onorurile funebre demne de un marinar. Dar noi nu 
vom ataca niciodată o femeie. Poţi pleca liberă când vei vrea. Nu 
te voi reţine. Prada pe care o voi găsi pe acest vas mă satisface 
îndeajuns... Este trist că unicul tău protector a fost ucis. Dar 
soarta a vrut. Am să văd ce pot face pentru tine. 

— Nimic! Nu vreau nimic, infamule! a strigat tânăra disperată. 
Vrei să-mi faci pomană după ce mi-ai asasinat fratele?... Vai! 
Fratele meu, dacă aş putea să te răzbun! Pedro, priveşte-mă, 
spune-mi încă un cuvânt, unul singur! 

Sabia ofițerului de marină era lungită lângă mort. Dintr-o 
mişcare precisă şi rapidă, tânăra fată, înnebunită de durere, a 
apucat arma din teacă, şi cu lama scânteind în mână s-a repezit 
asupra lui Morgan strigând: 

— Imi răzbun fratele! 

Căpitanul a rămas nemiscat. Dar camarazii săi vegheau. Brate 
viguroase au încurajat pe atacatoare şi cât ai clipi din ochi, arma 
i-a fost smulsă din micile sale mâini. Insă când piraţii au vrut s-o 
lege pe tânăra fată, Morgan s-a apropiat repede de grupul lor. 

— Lásati-o, a ordonat el cu severitate, n-o atingeti! li înţeleg 
durerea. Vegheaţi-o până ce vom părăsi corabia, dar nu o 
atingeti, cáci riscati sá vá pedepsesc. Mergeti ca sá vedeti ce 
este pretios la bord. 

Piraţii s-au apucat imediat de activitatea lor obişnuită. Câte 
unii îi transportau pe corabie pe camarazii lor răniţi. Spaniolii au 
primit de asemenea îngrijiri de la tovarásii lor dezarmati de către 
pirați. Morţii au fost întinşi alături, pentru a li se da drumul în 
valuri. 

Morgan a mai aruncat o privire asupra frumoasei tinere fete, 
pe car câţiva pirați mai în vârstă o supravegheau. Nefericita se 
tinea palidă şi nemiscatá printre gardienii săi. Violenţa patimii 
sale părea să se fi calmat. Doar ochii îi stráluceau de ură. Si fi 
urmăreau toate mişcările lui Morgan, demonstrând că viaţa mai 
stăruia în frumosul ei corp. 

Tânărul căpitan a coborât în interiorul corăbiei pentru a 

verifica încărcătura. Era o captură care merita osteneala. Piraţii 
au găsit aici nu numai o mulţime de obiecte de valoare, dar şi 
mult aur şi argint în bare sau monedă şi un mare număr de 
pietre preţioase brute, ce proveneau din minele de diamante. 

Morgan a cerut să se transporte imediat la bordul corăbiei sale 
partea cea mai prețioasă a încărcăturii. Diamantele au fost duse 
în cabina lui, dar n-a luat decât o parte din bani. Intr-un dulap din 
cabină a lăsat doi saci îndesaţi cu dubloni de aur. 

Mergând şi venind pe punte, el s-a apropiat de spaniolii 
dezarmati, care asistau într-o tăcere sumbră la prădarea vasului 
cucerit. 

— Cine este această tânără? a întrebat el pe un melancolic 
spaniol. Ce rol avea această domnişoară pe această corabie? 
Spune-mi numele său. 

Morgan avea un fel de a interoga, în faţa căruia nimeni nu-i 
putea rezista. 

— Tânărul ofiţer care a fost ucis era comandantul vasului, a 
răspuns spaniolul. Se numea Pedro de Almagro şi frumoasa Ines 
este sora lui. Ea îl însoțea pentru a se întoarce în Spania. Voia ca 
acolo să intre într-o mănăstire şi să se roage pentru odihna 
sufletului părinţilor săi, care au murit nu demult de febră în Costa 
Rica. A 

— Într-o mănăstire!... a repetat Morgan. Stai! Încă o întrebare! 
Această tânără doamnă are venituri pentru a se întreţine? 

— Nu, a răspuns bătrânul spaniol, care părea să cunoască bine 
situaţia fratelui şi a surorii. Părinţii lor erau bogaţi, însă au 
pierdut totul într-o revoltă indiană. Noi aveam un căpitan, care a 
murit de febră galbenă, şi tânărul Almagro a preluat comanda. 
Asta s-a întâmplat atunci când ne-a abordat vasul vostru. 

Morgan i-a mai pus încă câteva întrebări şi a aflat că cei ce 
mai rămăseseră din echipajul spaniol consimteau să fie duşi cu 
corabia în portul cel mai apropiat. Timonierul era destul de 
expert în arta navigaţiei, pentru a conduce bastimentul în Cuba. 

Spaniolii nu-şi puteau crede urechilor când Morgan a anunţat 
că viaţa le era salvată şi le lăsa bătrânul bastiment. Se aşteptau 
la o moarte violentă, ca răspuns la rezistenţei lor îndârjită. Au 
apreciat-o ca o măsură dreaptă şi şi-au mărturisit recunoştinţa 
pentru generozitatea tânărului şef. Singură, frumoasa Ines 
continua să-l privească pe Morgan cu ochii plini de mânie. 

— Seniorita, a spus căpitanul pe un ton serios, însă blând, poţi 
să-ţi urmezi călătoria până în cel mai apropiat port din Cuba. 
Bătrânul timonier al acestei corăbii este, mi s-a spus, un om 

cinstit. El te va lua sub protecţia sa. Şi întrucât ultimul dintre acei 
pe care i-ai iubit ţi-a fost luat, vreau ca să mă preocup de viitorul 
tău. Vei găsi în cabina corăbiei două sacoşe pline cu dubloni de 
aur. Acestea îţi aparţin şi în acest fel nu vei fi niciodată expusă 
nevoilor. I 

— Vrei să má despágubesti cu aur? Imi oferi aur pentru a plăti 
viata celui pe care l-ai asasinat? Nu vreau nimic ce vine din 
mâinile tale, blestematule! E 

Morgan s-a întors în tăcere. Îl durea să-i vadă ochii nefericitei 
mari deschişi şi fără lacrimi. 

La ordinul său cadavrele spaniolilor şi ale piraţilor căzuţi în 
luptă au fost legate pe nişte scânduri. 

La extremităţile acestor coşciuge marinăreşti s-au prins nişte 
ghiulele de tun. Rămăşiţele tânărului ofiţer au fost învelite cu o 
pânză de drapel. Ines nu s-a clintit pe timpul cât piraţii dădeau 
drumul morţilor în valurile mării, unul după altul, trăgând de 
fiecare dată salve de foc, pentru a le da ultimele onoruri. 

Nu mai rămăsese decât un singur mort pe scândura 
însângerată, tânărul comandant Almagro. Patru pirați vigurosi au 
ridicat scândura şi cadavrul, la semnalul dat de Morgan. 

Atunci Ines a înaintat fără zgomot. Ea l-a strâns pentru ultima 
oară pe mort în braţe şi şi-a aplecat frumosul ei cap pe drapelul 
ce ascundea cadavrul. 

— Adio, fratele meu! a murmurat ea. Vreau să trăiesc, însă 
numai pentru a te răzbuna! Frate, iubitul meu frate, ţi-o jur! 
Prestez acest jurământ pe cadavrul tău. Mă voi răzbuna pe cel ce 
te-a ucis! 

Apoi, ea s-a retras calmă şi rece. Nici o lacrimă n-a izvorât din 
ochii săi admirabili când valurile s-au răsturnat peste mort. O 
jumătate ce ceas mai târziu, piraţii au părăsit corabia spaniolă. 
Erau pe cale de a desprinde căngile ce-i retineau, când minunata 
faţă a nefericitei Ines, acoperită de o paloare mortală, a apărut 
deasupra bastingajului corăbiei, pe care o părăseau piraţii. Pe 
puntea corsarului a răsunat dintr-odată, în două reprize, un 
zgomot înfundat şi metalic. Jos, au căzut două borsete grele. 
Acesta era aurul pe care Morgan îl lăsase pentru inconsolabila 
tânără fată. 

— Nu vreau argintul tău! a strigat Ines cu un aer rătăcit. 
Gândeşte-te la mine, căpitane Morgan! Gândeşte-te la 
disperarea mea şi la răzbunare! 

Căpitanul n-a spus nimic la acest incident, căci el se găsea la 
răniții din interiorul corábiei sale. Când, la mai multe ore după 

asta, a revenit pe punte, piraţii împărţiseră pe fugă banii între ei 
şi nimeni n-a avut chef să se mândrească cu asta faţă de 
căpitan. 

Corabia spaniolă dispăruse de multă vreme la orizont. 


O corabie înfiorătoare 


Se scurseserá luni de zile pline de aventuri şi primejdii si 
Morgan uitase în acest timp de Ines. 

Cutezătorul pirat găsise neocupată insula Tortuga, de pe 
coasta de nord-vest a Cubei, pentru a-şi stabili aici cartierul 
general. Nici o corabie străină nu risca să intre în această mare 
bogată în stânci. Morgan domnea aici ca un rege în regatul său. 
Locuinţele piraţilor se găseau în partea adăpostită a insulei. 
Acestea erau nişte căsuțe mici, apărate de către tunurile 
amenințătoare ale bateriilor, în timp ce mlaştinile şi pădurile 
virgine foarte dese şi încurcate făceau accesul pe uscat cu totul 
imposibil. Tânărul căpitan poseda deja multe nave, veliere 
elegante, alese cu grijă dintre capturile sale, care formau o flotă 
uşoară şi de temut. Astăzi ele tăiau marea aici, mâine aiurea. 
Erau comandate de către tovarăşii cei mai credincioşi şi 
indrázneti ai căpitanului, care reuşeau să îndeplinească cele mai 
primejdioase fapte, demne de Morgan. 

Unul din aceste mládioase veliere purta denumirea de 
„Vrăjitorul”. Bătrânul Pieter, vechiul pilot al lui Morgan, îi era 
căpitan şi cocheta navă făcuse deja mai multe capturi. 

Fireşte, piraţii deveniseră mult mai numeroşi. Pierderile 
considerabile suferite în neîncetatele lupte pe care le sustinuserá 
i-au obligat să facă permanent noi recrutări pentru a-şi completa 
cadrele. Dar renumele şefului atrăgea mai mulţi decât ar fi fost 
strict necesari. Astfel că Morgan menținea în anumite porturi ale 
coastei oameni de încredere, care din timp în timp angajau 
pentru el noi echipaje. Nu-i rămânea decât să se îngrijească de 
a-i alege. 

Existau întotdeauna în această epocă, mai mulţi ca oricând, 
flăcăi avizi de aventuri, bucuroşi să-şi ofere corpul şi sufletul în 
folosul periculoşilor flibustieri, care le ofereau atât de bune ocazii 
de a se bate ca dracii, plăcere pe care o preferau înainte de 
toate. 

„Nrăjitorul” avea un mare număr de noi angajaţi la bord. După 
înfăţişarea exterioară, numeroşi dintre ei trădau că prin vinele lor 
curgea sânge indian. 

Aveau corpurile bronzate şi nervoase, mai adesea cam subţiri, 
dar de o rezistenţă de necrezut. Metişii, cum se numesc aceşti 
sânge amestecat, erau foarte stimati de către pirați, pentru cá se 

arătau, în mod deosebit, îndemânatici în manevrarea pânzelor. 
Insă ceea ce făcea ca aceşti oameni să fie recruți de elită, era 
ura pe care o nutreau împotriva europenilor. Ei îi stimau pe 
piraţii albi, deoarece erau duşmanii inamicilor lor. 

Echipajul lui Pieter se compunea deci în mare parte din aceşti 
metişi. Printre ei se găsea un băiat, evident foarte tânăr, care nu 
se distingea de ceilalţi decât că părea încă şi mai închis la 
culoare şi mai sălbatic decât ei. Era rar când încerca să pronunţe 
vreun cuvânt. 

Acest tânăr băiat, care purta mereu bluze largi de matelot şi 
pantaloni si mai evazati, fusese în mod neplăcut rănit în vreo 
luptă. 

Avea o un bandaj larg pe frunte, un plasture negru pe ochiul 
stâng şi un bandaj pe fiecare obraz, care-l desfigurau 
considerabil. Dacă era întrebat de originea acestor răni, dădea 
răspunsuri scurte cu o voce răguşită, mormăind nişte lucruri 
puţin inteligibile despre o ceartă, ori despre un alt incident 
asemănător. La urma urmelor, el îşi făcea datoria şi chiar metişii 
nu-i acordau nici o atenţie deosebită. 

Pieter, căpitanul corăbiei ce flutura pavilionul lui Morgan, 
urmând obiceiul, îl învăţa adesea pe acest băiat îndeosebi ca să 
manevreze velele. Restul echipajului, care, ca să spunem aşa, 
forma nucleul, se compunea din pirați bătrâni cu experienţă, pe 
care Pieter îi păstra ca forţă de luptă. 

,Vrájitorul" era deja de câtva timp la ancoră în portul ascuns 
din insula Tortuga, pentru a fi supus unor reparaţii. Dar Pieter 
aspira la noi aventuri. Şi de câte ori putea, părăsea adăpostul 
portului şi pornea spre largul mării, sperând să recolteze pe 
acolo, odată în plus, câteva prăzi bogate. Prima noapte a trecut. 
Pieter a urcat pe punte pentru a-şi face rondul şi a pândi veliere 
străine. 

De-abia se crăpase de zi. Ceaţa se răspândea în aer, în aşa fel 
încât în jurul său nu se distingeau decât cu greu ceva. 

Deodată vechiul pilot al lui Morgan s-a poticnit şi a trebuit să 
cadă pe un lucru care i s-a părut mai întâi o pânză ce se întindea 
pe jos. Privind mai de aproape, a descoperit că acesta era de 
fapt un om care era de cart, şi trebuia trezit imediat. 

— Tunete! S-a sfârşit cu totul, a mormăit Pieter cu mânie. E 
chiar unul din veteranii mei! Şi doarme ca un pârş! Pe deasupra, 
are un post de încredere, acela de a veghea babordul!... 
Aşteaptă, leneşule, am să te trezesc eu! 

Pieter a ridicat braţul şi i-a dat celui ce presupunea că doarme 

o lovitură violentă, aşteptându-se ca piratul ce-i uitase 
consemnul să sară dintr-odată. 

Dar în loc de a se ridica în picioare, omul, sub lovitura lui 
Pieter, şi-a păstrat poziţia sa, pe jumătate aşezat şi a căzut pe 
punte, unde a rămas nemişcat. In această împrejurare, Pieter a 
început să se neliniştească. 

— Drace! a mormăit el. Este ciudat! Cel puţin să nu se 
prefacă, ca să scape de pedeapsă!... Hei! Andre, vino încoace un 
pic! Vreau să-l trezesc pe Meintjes. Doarme ca o marmotă. 

Andre s-a apropiat şi a început la rândul său să-şi zgâlţâie 
camaradul. 

— Căpitane, a făcut el îngrijorat, mi-e teamă ca Meintjes să nu 
fie mort. 

— Nu, nu, a replicat Pieter cuprins de o teamă vagă. Corpul îi 
este cald! Du-te şi caută un felinar, ca să putem vedea mai 
distinct. 

A fost adus felinarul şi i s-a luminat faţa bătrânului pirat. 
Acesta era întins, cu ochii pe jumătate deschişi. Pe trăsăturile 
sale era imprimată o spaimă groaznică, ca şi cum ar fi avut o 
teamă bruscă şi mortală. Pieter a cerut să fie coborât cât mai 
iute corpul neînsufleţit în cabină, unde l-a încredinţat spre 
examinare unui vechi pirat, priceput în arta medicinii. 

Corpul viguros şi robust al lui Meintjes a fost dezbrăcat, în 
timp ce bătrânul lup de mare, medic, s-a asigurat că acesta nu 
mai era decât un cadavru. Intre timp, un examen amănunţit a 
scos în evidenţă că nu exista nici cea mai mică urmă de rănire. 

Meintjes era mort de-a binele. Toate eforturile de a-l readuce 
la viaţă au fost zadarnice. In dimineaţa aceleiaşi zile a fost legat 
pe o scândură, acoperit cu pavilionul negru şi i s-a dat drumul în 
mare, în prezenţa simpatiei sincere a celorlalţi pirați. 

Pieter era morocános. El aspira la noi confruntări şi această 
mare pustie nu părea gata să-i ofere ocazia. In noaptea 
următoare a preluat el însuşi cartul, numit cartul câinelui, care 
dura de la miezul nopţii până la patru dimineaţa. 

Inaccesibil oboselii, el nu înceta să măsoare pasarela cu paşii 
largi şi fermi ai omului mării, până ce clopotul a anunţat ridicarea 
gărzii. Atunci s-a îndreptat spre cabină pentru a-şi relua somnul 
pierdut, şi a fi în stare să se apuce de treabă dimineaţa devreme. 

Dormea adânc când s-a bătut în uşa cabinei sale. 

— Vino repede, căpitane! a strigat de afară vocea lui Andre. L- 
am găsit pe Thomas lângă cabestan! Nu mai mişcă şi pare mort. 

Pieter sărise deja din culcuş. 

S-a îmbrăcat într-o clipită şi a alergat pe punte. Aici i-a găsit 
pe pirați grupaţi în jurul unui corp întins pe podea. 

— Să fie coborât în cabina mea! a strigat Pieter oamenilor săi. 
Trebuie examinat imediat. A făcut vreo săritură? 

— Nu ştim, căpitane, au răspuns ei. 

Lucru ciudat! Ochii îi erau pe jumătate deschişi, având aceeaşi 
expresie înspăimântată ca cea a lui Meintjes şi pe figură i se 
imprimase aceeaşi spaimă dureroasă. 

Piraţii se priveau tácuti. li cuprinse o nelinişte mortală. Meseria 
lor era să înfrunte moartea, s-o primească şi s-o dea. Dar gândul 
de a muri astfel, într-un colţ, victime ale cine ştie ce forţe 
misterioase şi amenințătoare, îi făcea să-i treacă fiorii. 

— Acesta-i totuşi sfârşitul lumii!... a strigat Pieter, ştergându-şi 
sudoarea rece de pe frunte. Camarazi, se ascund aici dedesubt 
nişte lucruri ciudate! Cele două cazuri se aseamănă ca două 
picături de apă. Am rămas cu gura căscată. 

Nimic nu tulburase odihna pe vas pe timpul nopţii. Nimeni nu 
observase ceva suspect. Şi dacă bătrânul Thomas murea de 
moarte violentă, s-ar fi găsit pe el urme de ránire. 

Atunci Pieter a avut o idee neobişnuită. S-a gândit la o otravă 
sau la vreun lucru asemănător şi a ordonat doctorului de la bord 
să procedeze la o autopsie. Acest pirat fusese în tinereţe ajutor 
la un bun practician şi poseda cunoştinţe reale, pe care le 
adăugase şi completase prin experienţă. 

El a rămas două ore închis cu cadavrul, apoi s-a prezentat 
pentru a-şi prezenta raportul căpitanului Pieter. 

— N-am găsit nimic, a zis el. Dacă bătrânul Thomas a 
sucombat din pricina unei otrávi, ar fi trebuit să aibă urme. 
Acestea nu există. In situaţia de faţă nu pot deloc să stabilesc 
cauza morţii. Afacerea devine din ce în ce mai misterioasă. 

Spre amiază, cadavrul lui Thomas a fost împins peste bord. 

Camarazii lui, mohoráti si tácuti, au urmărit cu privirea 
mormântul său marin, în timp ce valurile se rostogoleau peste 
corpul lui. În după-amiază s-au observat câteva pânze la orizont, 
dar vânătoarea întreprinsă a rămas fără rezultat. 

Pieter a dormit restul serii. Când a apărut noaptea, a reapărut 
şi a declarat că va veghea până dimineaţa. 

El i-a trimis pe toti metişii în hamacurile lor şi nu i-a lăsat pe 
punte decât pe piraţii de care era sigur. A vizitat posturile dintr- 
un sfert de oră într-altul. Când era la pupa, când la prova, la 
cârmă, sau pe puntea teugei. 

Spre miezul nopţii, Pieter s-a apropiat de Andre. 

— Ai remarcat ceva care să fie suspect, Andre? l-a întrebat el 
pe vechiul lui camarad. 

— Nu, Pieter, a răspuns piratul. Pe corabie domnea o tăcere 
adâncă. Deodată am crezut că remarc o umbră mică şi ştearsă, 
însă m-am înşelat. Când am mers acolo nu era nici o urmă de 
ceva. 

Căpitanul Pieter s-a îndreptat spre pupa. Andre l-a văzut 
vorbind cu santinela la piciorul bompresului, apoi a revenit încet. 
A trecut prin fata catargului velei de foc şi a cabestanului, care l- 
a ascuns pentru o clipă vederii bătrânului Andre. Acesta i-a mai 
auzit încă pasul. Deodată, nu s-a auzit nimic. Andre s-a gândit că 
Pieter se oprise. L-a aşteptat. | s-a părut totuşi că aşteaptă prea 
mult... Va apărea oare căpitanul? Dar căpitanul n-a apărut deloc! 
Pe pirat l-a cuprins o îngrijorare ciudată. A pornit înfrigurat 
înainte, cu toate că datoria îl retinea la postul său. Pe căpitan nu 
l-a găsit nici aplecat peste bastingaj privind lung înaintea sa, cu 
atât mai mult cu cât nu se vedea nici o pânză. De altminteri, 
totul părea în ordine. Tambuchiul ce conducea în încăperea 
metişilor era oare bine închis? 

Da. Tambuchiul era zăvorât solid. Andre l-a văzut din prima 
privire. Într-adevăr, luna strălucea din plin. Insa mai încolo, unde 
catargul velei de foc şi cabestanul aruncau nişte umbre dese, a 
observat ceva întunecat zăcând pe jos. El s-a grăbit şi a simţit un 
corp. 

— Camarazi! a urlat el, repede, repede încoace. Aduceti nişte 
felinare! | s-a întâmplat ceva căpitanului! Este întins aici pe 
punte. 

Unul din pirați a alergat pe scara cabinei. Acolo erau 
întotdeauna agátate felinare aprinse. El s-a întors la iutealá, 
agitat, urmat de cea mai mare parte a oamenilor din echipaj. 

Cel care zăcea acolo era chiar căpitanul, cu ochii ficşi, pe 
jumătate deschişi, având pe chip aceeaşi expresie de suferinţă, 
ca şi ceilalţi doi oameni morţi. 

Andre era peste măsură de contrariat. 

— Camarazi, a strigat el, vă jur, şi santinelele de la bompres 
pot să vă confirme, în urmă cu câteva minute căpitanul era 
sănătos şi bine dispus! Nu l-am pierdut din vedere decât doar o 
clipă. De îndată ce am remarcat că nu revine, am şi alergat după 
el. Aici se ascunde un mister înspăimântător. Nu este firesc să se 
moară aşa! 

Exista un mijloc de calmare a spiritelor oamenilor, acela ca 
bătrânul Andre, în calitatea de secund, să-l succeadă pe Pieter. A 


13 


luat deci comanda corăbiei şi a echipajului. 

— Ascultaţi, camarazi! s-a adresat el oamenilor care ascultau 
cu plăcere pe acest marinar plin de experienţă. Ne aflăm în faţa 
unei enigme. Cei doi camarazi ai noştri şi căpitanul Pieter sunt 
morţi. Dar voi avea grijă ca aceste întâmplări misterioase să ia 
sfârşit. Întrucât Morgan nu este cu noi ca să numească un 
căpitan, voi prelua eu comanda. In timpul nopţii posturile vor fi 
dublate. Doi oameni vor face de cart împreună. Indeosebi nu vá 
lăsaţi surprinşi de somn. Deschideţi bine ochii! De îndată ce 
corabia lui Morgan va fi la vedere, îl voi informa pe şef de cele 
întâmplate. 

Un matelot ciudat 


,Vrájitorul" naviga în acel moment la nord de marea Antilelor. 
Străduindu-se să supravegheze şi să sondeze orizontul, echipajul 
a descoperit o corabie destul de imprudentă ca să navigheze 
singură şi să fie vânată. Ea a fost repede ajunsă şi s-a predat fără 
rezistenţă când a fost recunoscut pavilionul negru pe catargul 
piratului. Andre a acţionat întrutotul după metoda lui Morgan. Ca 
şi el, a disprețuit violenta inutilă şi s-a mulţumit să ia ceea ce era 
de valoare la bordul corăbiei capturate, lăsând-o liberă apoi să-şi 
urmeze drumul. 

Când a venit noaptea, posturile au fost dublate, aşa cum 
dăduse ordin bătrânul căpitan instalat provizoriu. Insă mai întâi a 
ales, în întrepunţile amenajate pentru găzduirea echipajului, 
câţiva din cei mai siguri mateloti. Metisii, care manevrau velele 
demonstraseră mult sânge rece pe timpul atacului şi capturării 
navei străine, erau deja în hamacuri. 

— Spune-mi totuşi, Andre, a întrebat unul dintre piraţii 
veterani care-l însoțeau pe căpitan, vorbeşte-mi deschis. 
Presupui pe vreunul? Crezi că vreunul din echipaj e amestecat în 
aceste morţi misterioase? 

— Nu ştiu decât să mă gândesc la aşa ceva, a răspuns Andre 
bine dispus. Noii recruți au cu toţii un pic de sânge indian în vine. 
Dar sunt oameni de încredere, care şi-au dat proba şi sunt sigur 
că de la moartea lui Meinjes nici unul dintre ei nu a pus piciorul 
pe punte pe timpul nopţii. 

— S-ar putea totuşi ca unul să aibă o ascunzătoare pe undeva 
şi să coboare în încăpere, a făcu primul marinar. Asta-i cu putinţă 
şi am să văd, pentru că am să număr oamenii, a replicat Andre 
cu voce scăzută. 

S-au numărat deci metişii. La bord erau vreo douăzeci de 
corsari. Toti se aflau în hamacurile lor obosiţi de truda zilei. Unul 
singur, din cei mai vechi, mai veghea încă. 

— Oamenii erau cu toţii în încăpere noaptea trecută? a 
întrebat Andre pe matelotul bronzat, fixând asupra lui o privire 
pătrunzătoare. 

— Toţi, căpitane, oamenii sunt mulţumiţi când pot dormi şi nu 
sunt de cart. 

Andre a trecut cu însoțitorii săi prin fata hamacurilor. 
Pretutindeni se auzeau respiratii regulate, semn sigur al unui 


15 


somn adânc. Cu totul departe, la capătul coltului cel mai retras, 
era culcat matelotul cu faţa bandajată. Era ghemuit, de parcă s- 
ar fi adunat în el însuşi. 

— Cine este acest om? a întrebat Andre într-o doară pe 
metisul ce-l însoțea. 

— Nu-l cunosc în mod deosebit, a spus acest matelot, care 
era, ca să spunem aşa, caporalul de marină al metişilor. A venit 
cu alţii. Agentul l-a acceptat. Se numeşte Zambo. Este un om 
tăcut, care se ţine deoparte. La urma urmelor, îşi face treaba. 
Este chiar unul din cei mai dibaci. 

Era o noapte minunată. Marea era întinsă ca o oglindă şi 
corabia se clătina grațios pe ape. 

Andre a mers şi el să se odihnească. N-avea nevoie de 
întreaga energie pentru a doua zi dimineaţa? Intr-adevár, se 
gândea să scormonească un golf din insula Santo Domingo, în 
care se aflau adesea corăbii spaniole. 

Inainte de a se retrage, a vizitat totuşi posturile, fiecare dintre 
ele potrivit ordinului său, erau ocupate de câte doi oameni. 

Convins că securitatea domnea pretutindeni, n-a întârziat să 
adoarmă. Dar la miezul nopţii a fost trezit dintr-odată din somn. 
Pe punte au răsunat strigăte, înjurături şi tropote. Andre n-a avut 
vreme să pună ceva pe sine. El şi-a apucat pistoalele şi sabia, 
crezând în vreun atac al corsarilor, favorizați de întuneric, şi s-a 
grăbit să ajungă pe punte. 

Părea să se fi dezlántuit infernul. Andre a cercetat rapid cu 
privirea spaţiul din jurul bastimentului, foarte vizibil la lumina 
lunii. Nu exista nici o altă corabie decât „Vrăjitorul”, Nimeni nu-l 
atacase, dar un mare număr de pirați se îngrămădeau în acelaşi 
loc pe punte cu blesteme şi strigăte. 

— Ce s-a întâmplat? a întrebat Andre. V-aţi pierdut minţile? 

— Pe aici, pe aici! strigau vocile. Căpitane, vino aici! lată pe 
cei doi camarazi care erau de gardă împreună. Chiar acum 
rondul de control a trecut prin faşa lor şi le-a vorbit. Când s-a 
întors, amândoi erau morti. 

Andre a scăpat sabia din mână şi a simţit părul ridicându-i-se 
pe cap. li cunoştea bine pe cei doi pirați ce zăceau acolo, nişte 
băieţi cáliti cu toate intemperiile şi plini de experienţă. Erau 
întinşi alături şi aveau întipărită pe figură aceeaşi groază 
înspăimântătoare, ca şi cum ar fi văzut, în momentul când erau 
loviți, fata înfricoşătoare a morţii. 

Exclamaţiile începeau să devină tot mai puternice. Piraţii se 
întreceau în vociferări confuze şi sălbatice. 

— Nu vom rămâne multă vreme pe această corabie vrăjită! 
Duhurile rele sunt obsedate să ne ucidă unii după alţii. Această 
corabie este blestemată! Trebuie să-i dăm foc şi s-o scufundăm 
în adânc! 

Andre a fost nevoit să-şi pună în joc întreaga autoritate şi 
dibăcie pentru a restabili ordinea. El a examinat pe cei doi morţi 
în cabină, aşa cum făcuse cu ceilalţi şi rezultatul a fost acelaşi. 
Nici aici n-a descoperit vreo rană, ori o urmă de violenţă. 

Bătrânul Andre era bărbat îndrăzneţ, care nu se temea nici de 
moarte, nici de diavol. Dar înaintea acestor nefericiri repetate 
începea să se simtă cuprins de spaimă. 

El a vizitat atent întreaga corabie. Insă oricât de amănunţit a 
fost examenul, a găsit totul în ordinea cea mai desăvârşită. Uşa 
ce conducea într-o parte a intrepuntii, unde locuia echipajul era 
închisă. Se părea într-adevăr că era jocul vreunei puteri 
monstruoase şi supranaturale. 

Andre a dat ordin să se schimbe fără întârziere direcţia de 
mers a corăbiei. El a pus capul la sud spre Tortuga, în speranţa 
de a-l întâlni pe Morgan. 

Vântul s-a ridicat şi a umflat velele corsarului, care trecea una 
din corăbiile cele mai rapide ale flotei lui Morgan. Corabia s-a 
arătat demnă de reputaţie şi în după-amiaza ce a urmat acestei 
nopţi fatale, piraţii usurati, au văzut apărând coasta Tortugii, 
insula lor! 

— lată-l acolo pe şeful nostru, au strigat câteva voci, îi vedem 
corabia! 

Inima lui Andre era grea. Nu avea nici un reproş să-şi facă şi 
totuşi se temea să-şi prezinte raportul către căpitan. 

Într-adevăr, tânărul şi cutezătorul şef se reîntorcea. Cu 
nebuneasca îndrăzneală ce-i era obişnuită, Morgan atacase două 
corăbii englezeşti în acelaşi timp. Desigur, ieşise învingător. Dar 
corabia neagră suferise şi grave avarii. Acum se afla în golf 
pentru a fi reparată de către lucrătorii pe care piraţii îi aduceau 
să locuiască în insulă. 

Tânărul şef a primit pe vechii lui tovarăşi, întrebând cu 
surprindere unde era căpitanul Pieter. Răspunsul lui Andre a fost 
povestirea evenimentelor ciudate ce se desfăşuraseră la bordul 
,Vrájitorului". 

Morgan asculta acest raport în tăcere. Cutele adânci ce-i 
crestau fruntea înaltă arătau singure cât îl durea inima pentru 
pierderea celor cinci oameni. 

— Bine, a spus el în sfârşit, cu un calm extraordinar. Nu-ţi fac 

reproşuri, Andre. Ai întreprins ce era în puterea ta şi n-ai neglijat 
nici o măsură de prevedere. Nu vom schimba ceea ce s-a 
executat deja. Dar există aici un secret pe care vreau să-l 
descopăr. Corabia mea a suferit avarii grave. Vor trebui vreo 
câteva săptămâni ca să înfrunte din nou marea şi să se bată. În 
acest timp, voi ridica pavilionul meu pe „Vrăjitorul”, pe care am 
să-l comand eu însumi. 

Andre s-a speriat de acest proiect. Toate superstitiile lui de 
marinar bătrân au pus stăpânire pe el, de vreme ce era vorba de 
siguranţa şefului. 

— Căpitane, a strigat el cu tărie, te rog, pentru tot ce-ţi este 
mai drag, nu face asta! Corabia este vrăjită şi blestemată! Este 
vizitată de duhuri rele. 

— Aceasta o vom vedea, a făcut Morgan drept răspuns. 

El s-a întors spre fidelii săi. In câteva cuvinte le-a comunicat ce 
avea de gând. Această ştire nu le-a pricinuit mai puţină 
consternare decât surprindere. 

— Nu voi forţa pe nimeni să mă urmeze pe bordul acestei 
corăbii, a continuat Morgan, arătând pe „Vrăjitorul” care se 
legăna încet pe undele golfului. Cei ce sunt dispuşi să vină cu 
mine, să înainteze! Cine vrea să mă însoţească pe mine, 
căpitanul Morgan? Voi întreprinde o croazieră la bordul 
„Vrăjitorului”. 

— Noi toţi! au strigat piraţii cu hotărâre. Nu te vom face să-ţi 
fie ruşine de noi! Nu te vom abandona, chiar dacă „Vrăjitorul” va 
avea un echipaj de demoni! 

— Voi rămâne de asemenea şi eu pe lângă tine, căpitane, a 
spus bătrânul Andre, a cărui roseatá de ruşine i se întinsese pe 
faţă. 

Ochii lui Morgan străluceau de o bucurie orgolioasă constatând 
devotamentul oamenilor săi. Această bucurie a mai sporit atunci 
când echipajul „Vrăjitorului” s-a declarat gata să rămână la bord. 

Dar Morgan a alcătuit dintre credincioşii săi un echipaj în 
întregime nou pentru corabia lui devenită suspectă. N-a păstrat 
pentru el decât pe metişi împreună cu bătrânul Andrei, cu toate 
că acesta îi recomandase de mai multe ori să-i debarce în insulă 
pe aceşti oameni de culoare. 

Avea Morgan vreo presupunere pe care n-o exprima încă? 

El n-a spus nimic în privinţa asta şi s-a îndreptat la bordul 
,Vrájitorului" cu noul echipaj. Oamenii care fuseseră mai înainte 
pe bord, cu excepţia metişilor, au primit ordin să treacă pe 
corabia neagră şi să rămână la Tortuga pe timpul reparațiilor. 

Sosit la bordul „Vrăjitorului”, Morgan a găsit matelotii cu 
pielea bronzată ocupați să strângă velele. El a dat imediat ordin 
să nu mai continue, ci dimpotrivă, să se pregătească de plecare. 

Se lăsa seara când metişii ce coborau greementul, au reluat 
manevra de plecare. 

La ordinul lui Morgan, ei s-au adunat pe puntea teugei de la 
prova. Câteva clipe după asta, tânărul şef, urmat numai de 
Andre, a venit să-i treacă în revistă. 

Privirea i s-a fixat asupra fiecăruia dintre ei, repede fără 
îndoială, însă era ca şi cum le-ar fi pătruns în inimă. Ultimul din 
aceşti oameni era Zambo, acest băiat micut şi suplu, cu chipul 
aproape în întregime ascuns sub bandaje şi plasturi, cu părul 
tăiat scurt. Se ţinea în picioare în rând, cu corpul încovoiat, cu un 
aer absent, ca şi cum n-ar fi văzut nimic în jurul său. 

In acest moment privirea surescitată a lui Morgan a căzut 
asupra lui. Tânărul şef de pirați s-a oprit. Părea că vrea să-i 
adreseze un cuvânt metisului, dar n-a făcut-o şi s-a întors din 
călcâie. 

— Vom porni în larg, a spus atunci căpitanul Morgan cu un 
calm glacial. Am luat comanda şi socotesc cá vă veţi face 
datoria. Reintoarceti-vá la cabine. Pe timpul noptii nu veti face 
de serviciu. 

Matelotii au dispárut. Piratii au ridicat ancora si, usor si 
mândru ca o lebădă, ,Vrájitorul" a părăsit adăpostul din golf, 
pentru a intra în apele din larg. Morgan a dublat posturile cum o 
făcuse Andre si pe timpul nopţii le-a vizitat el însuşi. 

A venit dimineaţa şi soarele s-a ridicat strălucitor la orizont. La 
bordul „Vrăjitorului” nu s-a petrecut nimic deosebit. 

De îndată, nepăsarea firească a aventurierilor a înlocuit 
îngrijorarea temătoare din zilele precedente. 

„Vrăjitorul” naviga spre Santo Domingo. A trecut o a doua 
noapte fără incidente. Sinistra fantomă ce plana deasupra navei 
părea să fi fost îndepărtată de prezenţa lui Morgan. Pentru a se 
desăvârşi norocul, s-a observat o corabie franceză care putea să 
fie încărcată cu o mulţime de bogății. 

Corabia a fost capturată după o scurtă rezistenţă şi 
considerabila ei încărcătură transportată în cala „Vrăjitorului”. La 
bord, bucuria era zgomotoasă. Uralele şi vivaturile se succedau 
unele după altele. Inainte de a pleca, piraţii au salutat ironic cu 
mai multe salve de tun pe francezii adunaţi pe tárm şi obligati să 
asiste neputincioşi şi spumegând de furie la triumful flibustierilor. 

Apoi, desfăşurându-şi pânzele în vânt, „Vrăjitorul” a ieşit din 


19 


golf, abandonând corabia prădată. 

Pe timpul scurtei lupte, Morgan şi-a observat echipajul de 
aproape, îndreptându-şi îndeosebi atenţia supra metişilor. 

Aceşti oameni erau o dovadă vie a calităţii marţiale a rasei lor. 
Păstrau un calm perfect în mijlocul fumului de muschete şi a 
salvelor de tun. Unul îndeosebi i-a atras atenţia căpitanului. 
Acesta era Zambo, care se urca pe parâme uşor ca o veveritá. 

Tânărul comandant ceda unui presentiment instinctiv 
aruncându-şi dintr-odată ochii asupra acestui om destul de 
sprinten şi de îndemânatic la manevre, însă care nu vorbea 
niciodată? În ce-l privea pe Zambo, mereu tăcut şi închis, el nu 
părea defel dornic să se facă observat. 

Lupta nu mai era acum decât o amintire. „Vrăjitorul” naviga 
pe o mare calmă, cu un vânt favorabil. Se apropia noaptea. 

Morgan a rămas două zile şi două nopţi pe punte. Abia dacă-şi 
acorda o jumătate de oră de odihnă. Nu era de mirare, deoarece 
până şi natura lui de fier avea nevoie de un somn reparator. 

Metişii erau ca de obicei închişi între punti. Posturile au fost 
dublate şi bătrânul Andre a început să le supravegheze. 

Era o noapte minunată, însă destul de întunecoasă. Luna se 
ascundea în spatele unei ceti dese, care anunţa că vântul se va 
intensifica a doua zi. 

Apusul era de o splendoare stranie. Marea fosforescentá 
arunca luciri fantastice şi siajul corăbiei era ca un fluviu în flăcări. 

Noaptea a venit cu o căldură cu adevărat tropicală, în ciuda 
brizei uşoare, care de obicei răcoreşte un pic aerul fierbinte. Dar 
în interiorul corăbiei domnea o temperatură grea si înăbuşitoare, 
şi Morgan, urmând obiceiul său în asemenea împrejurări, a avut 
grijă să lase hublourile cabinei sale deschise. 

După vreo câteva minute, tânărul şef a căzut într-un somn 
adânc. 

Dar ce era aceea? Pe rebordul strâmt ce se întindea de-a 
lungul flancurilor corăbiei, chiar deasupra liniei de plutire, trecea 
tăcută o umbră cenuşie. Noaptea îi dădea forme neprecise şi 
vedenia confuză a dispărut imediat. 

Căpitanul Morgan dormea profund. Pieptul său lat se ridica şi 
lăsa uşor. La un moment dat el a surâs în vis, ceea ce l-a 
înseninat peste măsură. 

Niciodată vreun pirat nu-l văzuse zâmbind pe mohorâtul 
căpitan. 

Palida lucire nocturnă a cerului tropical pătrundea prin hublou 
şi lumina vag pe cel ce dormea. 

Deodată a părut că se interpune o umbră. Ceva cenusiu şi fără 
formă s-a ridicat în faţa micii ferestre rotunde. Acesta părea un 
cap omenesc şi i se puteau vedea ochii arzători fixati asupra 
căpitanului piraţilor. 

Capul s-a mişcat şi a înaintat prin deschizătură. L-a urmat un 
corp. Suplu ca o panteră, acesta a alunecat prin hublou cu 
mişcări tácute de fantomă. In sfârşit, apariţia sinistrá a pătruns 
încet în cabină. Şi mută asemenea unui duh rău, a alunecat spre 
patul şefului. 

O luptă groaznică 


Morgan nu-şi dădea seama cât e lumea de ceea ce se 
petrecea în jurul său. Dacă ar fi fost treaz, ar fi recunoscut în 
acest straniu şi neliniştitor intrus pe metisul Zambo. Acest om, cu 
înfăţişare de speriat, care mersese pe strâmta bordură 
exterioară a corpului corăbiei, menținându-și printr-un miracol 
echilibrul, şi jucându-se de-a dreptul cu moartea, trebuise de 
bună seamă să se furişeze afară printr-o fereastră micuță din 
încăperea metişilor. Acum el nefiind decât la vreo câţiva paşi de 
Morgan, s-a oprit, şi-a introdus mâna dreaptă, mică şi fină, în 
pliul bluzei sale largi şi a scos o butelcuţă din lemn. A stat o clipă 
fără a o deschide, nemişcat, privindu-l fix pe Morgan, cu un ochi 
ce părea în flăcări. Celălalt îi era sub un plasture negru, ce-i 
dădea nu ştiu ce înfăţişare fantastică acestei fizionomii bizare şi 
groaznică în acelaşi timp. 

In acel moment, un nou surâs s-a jucat pe frumosul chip al 
căpitanului Morgan, aparent fericit în visul său. 

În cabină s-a auzit un geamăt înăbuşit, însă acesta nu-l 
scosese Morgan. Tânărul şef dormea întruna liniştit. Suspinul 
dureros scăpase de pe buzele sinistrului matelot. 

— Am înnebunit? a murmurat el. Am uitat ceea ce am jurat? O 
singură mişcare şi se va face! O simplă atingere, o mică 
intepáturá si nu va mai respira! Şi totuşi, nu pot. Imi este cu 
neputintá! 

Zambo s-a gârbovit pur si simplu. 

— Intr-adevăr, e o nebunie! a continuat el. Nu sunt capabil s-o 
fac să tacă pe această voce ce s-a ridicat împotriva mea? Am 
început să mă ridic împotriva mea însumi... Haide! O voi face, 
este datoria mea... jurământul meu... 

Se părea că acest enigmatic matelot deschidea mica 
butelcutá. Dar a reluat: 

— Nu, nu pot! sunt fără vlagă. Neputincioasá pentru cá eu o 
vreau, pentru cá el a surâs. Pentru cá această voce din inima 
mea mă face incapabilă să acţionez... Vai! Ce zăpăceală 
blestemată!... Datoria mă obligă să merg până la capăt... Şi eu 
nu pot să îndeplinesc decât ceea ce vreau să fac... Nimic nu se 
opune, însă sunt sclava inimii mele. Vai! Cât mă arde ceva aici în 
mine! Ca şi cum ar fi focul infernului. Simt în sfârşit ceea ce 
înseamnă asta, este vocea inimii mele! 

Atunci vizitatorul nopţii s-a aplecat peste cel ce dormea, nu 
mai mult decât o clipă. Apoi deodată s-a dat înapoi, s-a furişat 
până la hubloul deschis şi a ieşit pe aceeaşi cale pe care intrase, 
fără a lăsa urma trecerii sale... 

Soarele s-a ridicat din nou, strălucind, dar acoperit de un halo 
de vapori roşiatici, care prevestea un vânt puternic şi răcoros. 
Căpitanul Morgan a apărut pe punte dispus şi viguros ca 
întotdeauna. Bătrânul Andrei a alergat la el. ji 

— Totul merge bine la bord, capitane, l-a anunţat el. In 
această noapte, ca şi în celelalte, nu s-a produs nimic deosebit. 

Caporalul de marină al metişilor s-a apropiat şi el atunci. 

— Ce vrei? a întrebat Andre. Ai de făcut vreo comunicare? 

— Da, a răspuns metisul cu vocea emotionatá. Am de anunţat 
câteva lucruri ciudate. M-am trezit pe timpul nopţii şi am văzut 
pe unul din oamenii mei intrând cu o surprinzătoare îndemânare 
prin micul hublou de ventilaţie şi s-a aruncat imediat în hamac. 

— Moarte şi blestem! a exclamat Andre. Prin hublou? Cine 
este acel om? 

— Acesta-i Zambo! a răspuns caporalul. 

Morgan l-a ascultat în tăcere. 

— Adu-l imediat pe Zambo aici, a ordonat el caporalului. Vreau 
să-i vorbesc. In plus, cerceteazá-l cu grijă! 

Caporalul s-a îndepărtat în grabă. 

In acest moment, „Vrăjitorul” trecea prin dreptul a numeroase 
insulițe, ceea ce făcuse ca acest meleag să fie numit Arhipelagul 
celor o mie de insule. 

Tármurile acestor insulițe erau formate din stânci de corali si 
acoperite de arbori, ieşind adesea subit din mare la câte o sută 
de metri de corabie. Acesta era unul din cele mai mari 
arhipelaguri, şi în interior insulele erau acoperite de păduri 
virgine ce creşteau din mlaştini. 

Morgan le privea, când deodată i-a atras atenţia o gălăgie 
mare. Doi pirati şi caporalul îl aduceau cu ei pe punte pe Zambo, 
care fusese găsit încă în încăperea de sub punte si acum se 
zbátea disperat. Deodatá, printr-o smuciturá, s-a desprins dintre 
ei si din douá salturi a ajuns la bordul vasului, de unde printr-un 
alt salt s-a aruncat cu capul înainte în valuri. 

Metisul înota ca un peşte, îndreptându-se spre insula cea mai 
apropiată. 

— Băiatul are o conştiinţă încărcată! au strigat piraţii. Hei! 
Şalupa pe mare! 

— Nu, nu, nu-i nevoie! a strigat bătrânul Andre, aplecându-se 

cu tot bustul peste bastingaj. Priviţi-l totuşi pe cel ce vine de 
colo! Regele mării va avea o îmbucătură bună! 

Zambo înota mereu viguros spre țărm. Curentul părea să-i fie 
un pic defavorabil şi nu înainta decât destul de încet. Insă la o 
oarecare distanţă de el se apropia ceva asemănător cu un 
triunghi negru, care lăsa în urmă un siaj lung. 

— Un rechin! Un rechin imens! au strigat piraţii. 

Deodată, bătrânul Andre a scos un strigăt de disperare. 

— Mateloti, mateloti! a strigat el, salupa pe mare. Coboráti-o 
repede! Şi tăiaţi parâmele! Căpitanul a sărit peste bord! 

Într-adevăr, Morgan văzând rechinul, şi-a aruncat cu 
rapiditatea fulgerului îmbrăcămintea şi şi-a dat drumul în valuri 
pe la pupa corăbiei. 

Dacă Zambo era un înotător extraordinar, căpitanul îl egala ca 
un delfin. El strábátea valurile cu o iutealá aproape de 
neimaginat. 

Atentia lui Zambo a fost atrasá de cátre strigátele venite de pe 
corabie. El şi-a întors capul si a observat înotătoarea 
triunghiulară dorsală a rechinului ce înainta cu mişcarea 
fulgerului. 

Morgan s-a grăbit, crezând că-l va auzi pe metis cerând ajutor 
prin strigăte de groază. Dar nu s-a produs nimic asemănător. 
Zambo înota mereu, deşi era resemnat cu oribila lui soartă. 

Cu toate acestea, piraţii, au pus la iutealá o barcă pe mare. Ei 
se grăbeau să-i dea ajutor iubitului lor căpitan. Bătrânul Andre a 
preluat cârma. 

— Vésliti! Vâsliţi! a strigat el camarazilor săi. Monstrul îl va 
mânca pe metis şi asta îi va fi de-ajuns. Din fericire, nu văd alţi 
rechini prin jur. Vásliti, vásliti! 

In acest timp, colosalul rechin se apropiase de victima sa si se 
întorsese pe spate, urmând obiceiul acestor animale când vor să 
apuce o pradă. 

Zambo fugea aruncându-şi braţele cât mai departe, în 
momentul când deodată rechinul şi-a deschis înfricoşătoarea lui 
gură. 

Monstrul şi-a închis botul cu o plesnitură sinistră, dar dinţii n- 
au prins decât bluza largă a marinarului, din care a smuls o fâşie 
mare. Rechinul s-a scufundat pentru a-şi reînnoi atacul. 

Zambo părea pierdut. De această dată avea să fie înghiţit de 
către îngrozitoarea gură. Oamenii din barcă au observat atunci 
cu groază cá Morgan înota chiar lângă botul monstrului. In acest 
moment însă, căpitanul s-a aruncat în adânc. Piraţii au rămas ca 

înnebuniţi. Şalupa zbura pur şi simplu pe luciul mării. 

Deodată rechinul a făcut un salt enorm. Masa corpului i-a 
apărut aproape în întregime la suprafaţă. A recăzut apoi cu 
mişcări convulsive şi apa, pe care agitația lui o făcea să 
clocotească, a început să se înroşească în preajma sa. Ce se 
întâmplase? 

Morgan reuşise să sfârşească cu bine o încercare de 
temeritate nebuneascá. Plonjând chiar înaintea rechinului şi 
ridicând mâna dreaptă cu un cuţit lung, el deschise burta 
animalului, care trecuse pe deasupra lui la fel de iute ca o 
săgeată. 

Era un spectacol crud acela de a vedea pe gigantul rănit de 
moarte zvârcolindu-se pe loc şi se încovoindu-se de durere, în 
timp ce intestinele îi ieşeau din corpul despicat. 

A apărut la vedere burta albă a monstrului. Gigantul mării, 
agitat de spasmele morţii dădea în jur lovituri înfricoşătoare de 
coadă. Una din ele l-a atins pe Zambo şi l-a zăpăcit. Acesta s-a 
scufundat ca o piatră, dar Morgan l-a observat şi l-a prins. In 
acest timp piraţii s-au apropiat, vâslind în aşa fel încât lopetile 
amenințau să se rupă. 

— Căpitane, iată-ne aici! a strigat Andre, aruncând o parâmă 
spre Morgan, ne-ai produs o spaimă straşnică. 

S-au întins mâini viguroase şi Morgan a fost ridicat în 
ambarcatie împreună cu omul cu bluza sfâşiată, pe care-l tinea 
leşinat în braţe. 

— Căpitane, a exclamat Andre, ce înseamnă asta? Nu-i sunt 
închise la culoare decât figura şi braţele! 

— O ştiu, a replicat Morgan. Am văzut din momentul când 
rechinul i-a sfâşiat bluza. Acesta nu-i un bărbat, Andre, este o 
femeie! Ea s-a introdus pe corabie sub o deghizare! Plasturele şi 
bandajele ascund faţa unei tinere fete! 

Piraţii îl priveau náuci pe şeful lor. Toate acestea li se păreau 
de necrezut. S-au întors tácuti pe corabia pusă în pană, în timp 
ce în urma lor valurile aruncau rechinul mort pe coasta nisipoasă 
a insulei de corali. 

Indráznetul şef de pirați a fost primit la bordul „Vrăjitorului” cu 
strigăte de bucurie asurzitoare. Caporalul metişilor s-a apropiat 
de Morgan cu un aer serios, ţinând în mână o mică butelcutá din 
lemn. 

— Căpitane, a spus bătrânul cu tristeţe. Pot acum să-ţi spun 
cum au fost ucişi oamenii tăi. Noi am găsit această butelcuţă în 
bagajele lui Zambo. Ináuntru sunt nişte spini mici din lemn, unsi 

cu o substanţă care omoară instantaneu. Aceasta este curara, 
îngrozitoarea otravă a ságetilor folosite de caraibi. Cu siguranţă 
că Zambo a părăsit postul echipajului în aceste ultime nopţi, 
trecând prin hublou, si a înţepat cu uşurinţă, cu aceşti mici spini 
ascuţiţi, pe oamenii ce nu se temeau de apropierea sa. De aceea 
se putea citi pe chipul lor expresia groazei unei morţi subite. 
Căpitane, Zambo este acela care a comis aceste acte criminale. 

Piraţii l-au întrerupt prin strigăte de furie. 

— Da, într-adevăr, aşa este! au urlat sălbaticii camarazi. Asta 
nu putea să se petreacă în altfel. Căpitane, dă-ni-l pe asasin! 

O sută de mâini s-au întins spre cea pe care Morgan o ţinea în 
braţe. Dar tânărul căpitan a ridicat mâna dreaptă cu o atitudine 
de comandă. 

— Inapoi! a strigat el cu voce tunătoare. Eu singur am dreptul 
să pedepsesc şi nu voi! Nici un bărbat nu va atinge pe această 
femeie! Cine-i acela care va îndrăzni să se opună ordinului meu? 
. Oamenii s-au dat îndărăt uimiti, ascultând cuvintele şefului lor. 
Insă erau furioşi şi s-au potolit cu greu. 

— Vino cu mine, Andre, a zis Morgan adresându-se fidelului 
său. Vreau s-o supun unui interogatoriu. Ea va trebui să-mi 
răspundă şi să mărturisească. 

Morgan a dus pe tânăra fată leşinată în cabina sa, unde a 
depus-o pe o mică canapea. Apoi a stors sucul din câteva 
portocale într-o apă dulce si călduţă. 

— la acest buret, i-a spus lui Andre. Spală-i faţa şi să-i desfaci 
bandajele. Toate acestea n-au fost de alt folos, decât s-o facă de 
nerecunoscut. 

Andre a executat. El a desfăcut bandajele şi plasturii, când 
aceştia s-au umezit si au căzut în apa saturată cu suc de 
portocală. Culoarea brună s-a şters. In locul ei a apărut o piele 
albă şi satinată. Morgan s-a aplecat spre tânăra fată mereu 
nemişcată. El a observat o faţă de o frumuseţe minunată, însă de 
o paloare mortală. In lesinul său, buzele îi păstrau o cutá de o 
durere de nevindecat şi de asemenea, o mândrie de neîmblânzit. 

— Presentimentul meu! a murmurat el. M-am gândit la ea 
când am observat-o ca marinar prima oară. Un sentiment neclar 
îmi spunea că la bord putea să se afle femeia ce urmărea un 
scop de răzbunare. Andre, aceasta-i seniorita Ines de Almagro. 
Am observat-o atent ieri. După aceasta, bănuiala mea s-a 
schimbat în certitudine. Ea a jurat să se răzbune pe mine, ce 
spun eu? Pe noi toţi, pentru că fratele său fusese ucis în luptă. Şi 
ea este răzbunătoarea! 

Bătrânul Andre a dat drumul unei înjurături. El a pus mâna pe 
un pistolul ce-i atârna de centură. 

— Ce vrei să faci? a strigat Morgan, înlăturând braţul 
credinciosului său. 

— Vreau să-i sparg capul, a spus marinarul mânios, scrâşnind 
din dinţi. Mizerabila nu merită să fie cruţată. 

— N-ai să faci asta! a replicat Morgan. Sunt singurul judecător 
aici. Eu deţin comanda. Nu uita că aceasta care-i culcată aici 
este o femeie. 

— Trebuie totuşi ca ea să moară! a strigat Andre ieşit din 
minţi. O asemenea femeie nu merită consideraţie. Vezi, căpitane, 
ea şi-a revenit. A ascultat tot ce-am vorbit. Trebuie să o agátám 
în vârful catargului mare. In fata justiţiei nu merită decât 
moartea însoţită de mii de torturi! 

— Andre, eşti cel mai credincios camarad şi om al meu şi sper 
că nu vrei să mă scoţi din sărite. Incă nu ştiu cum o voi pedepsi, 
dar este foarte sigur că nu voi îndrepta vreodată mâna împotriva 
vreunei femei. Nu uita că această nefericită a fost adusă la 
disperare de către moartea fratelui său. Cred că se va linişti şi se 
va întoarce în Spania cu banii pe care eu i-am lăsat. 

Andre a părut un pic cam încurcat. 

— Nu, căpitane, a replicat el şovăind puţin. Nu, căpitane îţi 
spun ceea ce am aflat nu de mult timp. Spaniola n-a păstrat banii 
pe care i-ai lăsat. Ea ni i-a aruncat pe punte. Erai tocmai coborât 
în cabină pe lângă Jean care murea. Banii şi i-au împărţit 
matelotii. 

Fruntea lui Morgan s-a încreţit cu riduri adânci. 

— Aşadar, asta este! a zis el. Ea nu a luat nimic! S-a 
îndepărtat de mine mândră şi severă. N-a vrut să-şi însuşească 
decât răzbunarea! Ei bine! Andre, Ines de Almagro este 
prizoniera mea, dar o repet, nu va fi atinsá! Nu voi suporta 
niciodatá ca un bárbat sá se atingá de o femeie. Aceasta-i o 
lasitate! 

Andre a aruncat o privire plină de ciudă asupra lui Ines, care 
cu siguranţă nu pierdea un cuvânt din discuţie, cu toate că ochii 
îi rămâneau mereu închişi. 

— Ei bine, căpitane, a zis el, eşti şeful nostru şi te vom asculta, 
aşa cum vrei! Dar are să-ţi pară rău. Această femeie a jurat să se 
răzbune pe tine şi te va ucide cu prima ocazie. 

Morgan a avut un surâs de dispreţ. 

— Nu te îngriji de mine, Andre. Ea este prizoniera mea, ţi-am 
spus, şi oribila armă pe care a folosit-o atât de crud, nu se mai 

găseşte în posesia sa. Nu mi-e teamă de o femeie. 

Ines s-a ridicat încet. Căpitanul i-a văzut ochii aprinşi pe chipul 
palidă, ale cărei trăsături aveau o imobilitate de marmură. 

— Căpitane, a zis ea, de ce nu m-ai lăsat pe seama rechinului. 
De ce l-ai împiedicat pe acest om să-mi tragă un glonţ în cap? 
Sunt descoperită şi convinsă de crima mea. Nu neg că am ucis 
pe cei cinci pirați. M-am răzbunat. Ucide-mă, sunt gata! 

Morgan a privit-o liniştit. 

— Şi pentru ce nu m-ai atacat pe mine, seniorita? a întrebat el 
în timp ce-i privea ochii aprinşi îndreptaţi asupra sa. 

Pe buzele tinerei femei părea să fluture un răspuns brusc, dar 
acestea au rămas uşor întredeschise. Ines s-a răzgândit şi şi-a 
strâns micii dinţi de perle. Ea a tăcut. Totuşi, era o tăcere ce 
spunea multe. Căci obrajii săi palizi s-au colorat la un moment 
dat cu o roseatá vie. 

Morgan nu şi-a întors de la ea privirea sa arzătoare. Acest 
bărbat îi citea oare pe faţă? li ghicea secretul inimii ei virgine? 

— Eşti prizoniera mea, Ines de Almagro, a spus el după o 
scurtă pauză. Iti repet totuşi ceea ce ai şi auzit. Nu voi pune 
mâna niciodată pe o femeie. Asta este o laşitate, nedemnă de un 
bărbat. Iti voi lua libertatea, restul se va vedea. 

Andre se frământa de necaz. Ar fi vrut să se arunce asupra lui 
Ines şi ar fi avut plăcerea s-o ucidă în torturi. 

Morgan s-a asigurat cá Ines nu mai poseda şi alte arme şi a 
condus-o într-un mic cotlon fără ferestre, alături de cabina sa. 
Aici a împins-o încet şi a închis uşa după ea. Apoi l-a urmat pe 
Andre pe punte, unde se adunaseră piraţii. Ochii tânărului şef 
aruncau fulgere trecând printre rândurile înghesuite ale 
oamenilor. Voia să le închidă gurile celor care cereau moartea 
vinovatei, spre care erau gata să se repeadă. 

Andre s-a amestecat si el printre ceilalţi pirați, incapabil să 
înţeleagă noblețea lui Morgan. 

— Camarazi, a spus el, eu am cerut moartea ucigaşei fraţilor 
noştri. Dar căpitanul are voinţa sa şi blándetea pentru femei. 
Spaniola este foarte frumoasă, cu toate că şi-a tăiat minunatul 
său păr. Nu pot nega că-i seducătoare şi este evident de ce 
Morgan o crutá. El este tânăr, şi cine ar putea să-i calce voinţa? 

— Totuşi, nu va iubi o fiinţă care ne ucis camarazii şi care voia 
să-l ucidă şi pe el însuşi! au mormăit nişte oameni cu vocea 
mohorâtă. 

Andre a ridicat din umeri, în timp ce ceilalţi şuşoteau între ei 
cu un aer nemulţumit. In acest moment, veghea de pe catargul 

mare a aruncat o chemare ce i-a electrizat pe toti. 
— Hei, camarazi! s-a auzit un strigăt de sus. O velă la orizont! 
— ... O a doua velă! Două corăbii! Căpitane, acolo se află o 
pradă! 

Ispăşire şi mărturisire 


Odată în plus „Vrăjitorul” a făcut onoare numelui său. El a 
pornit mai repede decât un vrăjitor adevărat la adunarea celor 
din breasla sa şi a ajuns din urmă corăbiile semnalate. Acestea 
erau două vase engleze bine înarmate. Morgan a ridicat 
pavilionul negru şi a comandat fără întârziere atacul, ciuruind cu 
mitralii pe cea mai apropiată din cele două. Aceasta era cea mai 
mică. A tras câteva salve şi ea şi-a coborât pavilionul. Cealaltă 
corabie, mai mare, cu un echipaj mult mai numeros, nepărând 
nici ea dispusă să opună multă rezistenţă. 

Cu toate acestea, nu şi-a coborât pavilionul, deşi Morgan a 
invitat-o de mai multe ori să o facă. 

Cât ai clipă din ochi, „Vrăjitorul” a aruncat cángile pe vasul cel 
mare. Morgan apreciase dintr-o privire valoarea puterii de 
rezistenţă a adversarilor săi. Nu dăduse încă ordin de invadare a 
corăbiei abordate, dar în schimb englezii trecuseră la 
contraofensivă. Aceştia vázuserá că o parte din pirați erau 
reţinuţi pe cealaltă corabie, deja capturată, şi asta le-a dat curaj. 
Ei au sărit rapid şi în mare număr pe puntea corsarului. După 
câtva timp, şansele păreau să se întoarcă împotriva piraţilor. 

Englezii se luptau ca nişte posedati şi credeau cu siguranţă cá 
vor ieşi învingători cu un adversar ca Morgan. 

Insa acest şef temerar, dar şi îndemânatic, n-a pierdut nici o 
clipă din prezenţa sa de spirit. Inarmat cu sabie şi pistoale, el a 
sărit de pe pasarela de comandă în mijlocul oamenilor săi. Vocea 
lui tunătoare a răsunat dintr-odată în masa compactă formată de 
către asaltatori. Întâlnirea a fost îngrozitoare. 

Focurile de pistoale erau rare. Se lupta corp la corp şi om cu 
om, cu armele albe. Văzduhul răsuna de strigăte, înjurături şi 
blesteme. Nimeni nu ceda. Fiecare era încleştat cu un adversar 
demn de el. 

Morgan îl căuta pe căpitanul englez, un adevărat gigant, care 
îşi îndârjea oamenii prin exemplul, gesturile şi vocea lui. 

— Ah! Tu mi se pare cá eşti şeful acestei cete de bandiți de 
mare, a strigat uriaşul englez, atunci când a observat la trei paşi 
de el profilul elegant al lui Morgan. Apropie-te, câine de pirat, ca 
să te trimit în infern! 

Morgan a găsit de cuviinţă să nu răspundă. El l-a atacat cu 
sabia şi între cei doi oameni s-a angajat un duel neîndurător. 

Armele se ciocneau între ele, tăiau aerul ca nişte fulgere, 
scoțând scântei. In jurul lor ceilalţi luptătorii spumegau de furie. 

Morgan şi-a dat seama îndată că era superior căpitanului 
englez. EI îl înghesuia din ce în ce mai de aproape, fiind atent la 
cea mai mică ocazie ca să-l prindă descoperit pe adversarul său. 
Deodată căpitanul englez a scos un pistol şi înainte ca Morgan 
să-şi dea seama de pericol, l-a ochit în piept pe viteazul lui 
adversar. Împuşcătura a pornit şi glontul a lovit... dar n-a fost 
Morgan cel care a căzut. Un băiat îmbrăcat cu o bluză sfâşiată de 
matelot se aruncase cu iuteala fulgerului în fata căpitanului de 
pirați şi-l acoperise cu corpul sáu! 

Morgan n-a a avut vreme să se oprească pentru a se ocupa de 
cel care îi salvase viaţa. El a mânuit sabia cu o furie şi o precizie 
înspăimântătoare. Apoi după două mişcări rapide, s-a repezit 
înainte şi lama i-a pătruns în pieptul gigantului englez, care s-a 
prăbuşit greoi vomitând sânge negru. 

Căderea acestuia a hotărât soarta luptei. Englezii şi-au pierdut 
curajul şi aruncându-şi armele, au cerut îndurare. 

Dar Morgan s-a aplecat spre celălalt corp întins pe jos, al 
bravului ce se aruncase în fata glontului căpitanului englez. 

— Ines de Almagro! a strigat el, ridicând-o pe tânăra fată 
ránitá, pe care durerea o fácea sá geamá. Tu esti!... Cum ai 
ajuns în mijlocul acestei încăierări? 

— Am ieşit pe uşă, a spus ea cu voce slabă. Când a început 
zgomotul, mi-am adunat toate puterile şi am scos-o din balama. 
M-am urcat şi am văzut că uriaşul avea să te doboare... restul îl 
ştii. 

Andre a venit în fuga mare. 

— Ce spui acum? a întrebat Morgan, care o ţinea pe rănită în 
braţe. Ai vrut s-o ucizi si ea este aceea care a primit glontul ce- 
mi era destinat mie. Eu cobor să preiau comanda şi aminteste-ti 
de instrucţiunile mele. Lupta s-a terminat şi cele două corăbii ne 
aparţin. 

Câteva minute după aceea, Morgan intra în cabină cu 
încărcătura sa. A întins-o pe Ines pe mica canapea, unde o 
pusese deja, mai devreme, leşinată. S-a aplecat spre ea, după ce 
i-a căutat nişte medicamente şi bandaje, şi a vrut să-i cerceteze 
rana. 

Ea şi-a pus pudic micile mâini pe piept şi a aruncat spre 
Morgan o privire ciudată, care i-a atras atenţia. 

— Lasă-mă, căpitane, a poruncit ea cu greu. Nu există nici un 
remediu pentru mine. Glontul a pătruns aproape de inimă. Il simt 


31 


şi moartea este aproape. Dar e mai bine că s-a întâmplat aşa. 
Nimic mai rău ca asta nu putea să mi se întâmple! 

Morgan nu voia să fie refuzat. El a insistat ca ea să-l lase s-o 
îngrijească. 

Vocea acestui bărbat orgolios, care de obicei nu dădea decât 
ordine, devenise liniştită şi mângâietoare, şi Ines s-a supus. Ea i- 
a dat voie să-i bandajeze rana. 

Pe chipul şefului a trecut o tresărire fugară, atunci când ochii 
lui exersati i-au examinat rana. Ines avea dreptate, nici o mână 
omenească nu putea să vină aici cu vreun ajutor. 

Ines şi-a întors privirea spre el frumosii săi ochi intunecati. 

— Căpitane Morgan, a zis ea, m-ai întrebat azi-dimineatá de ce 
în ultimele două nopţi n-am atentat la existenţa ta. Ei bine! In 
faţa morţii am să-ţi dau răspunsul. 

Ea s-a oprit, în timp ce el asculta nu fără surprindere. 

— Căpitane, a continuat Ines cu greutate, ţi-am ucis oameni. 
Acesta este un sacrificiu de răzbunare pe care i l-am făcut 
fratelui meu mort! In această noapte eu am intrat în cabina ta în 
timp ce dormeai adânc. Am ajuns lângă patul tău. Un gest cu 
mâna mea ar fi fost de-ajuns ca să-ţi aducă moartea şi n-ai fi 
observat nimic!... 

— Este cu putinţă! a strigat el gâfâind. Ines, tu ai fost lângă 
mine? Şi nu ţi-ai îndeplinit opera de răzbunare? 

O suferinţă pătrunzătoare a contractat o clipă frumosul chip al 
tinerei spaniole. 

— N-am putut! a murmurat ea. Mă aruncasem într-o luptă 
aspră. Mi-a apărut umbra fratelui meu. Ea mă îndemna să mă 
răzbun... Dar n-am putut!... Şi am plecat precum am venit, fără 
să fac să treci în somnul morţii. N-am putut să-mi silesc mâna. Şi 
când m-ai salvat din gura rechinului, am înţeles de ce te-am 
cruțat! Acolo sus, pe puntea vasului, mi-am ispăşit greşeala. 
Pieptul meu este lovit de o rană mortală, care îţi era destinată 
tie. Şi acum nu mai cer nimic decât nişte funeralii onorabile. 

Un sentiment straniu i-a mişcat inima lui Morgan. Trăsăturile 
lui de obicei indiferente, exprimau o emoție violentă. 

— Nu, n-ai să mori! a zis el. Pe bordul „Vrăjitorului” se află un 
om care a vindecat deja un mare număr de răniţi. El te va 
vindeca. Va face tot ce-i stă în putere. 

Pe frumosul chip al tinerei fete a alunecat un zâmbet fugar. 

— Este în zadar, a răspuns ea, trebuie să mor, o ştiu. Nici un 
doctor din lume nu poate să mă salveze şi e mai bine să fie aşa 
şi să părăsesc pământul. Viaţa îmi va fi o tortură! 

Morgan s-a aplecat din nou asupra muribundei. Ochii îi erau 
tintuiti în cei ai tinerei fete. 

— Ines, a întrebat el cu o voce care tremura uşor, aş vrea să 
ştiu un lucru. De ce m-ai cruțat când eram în puterea ta Spune- 
mi!... În viaţa mea nu m-am adresat nimănui cu vreo rugăminte. 
Dar acum, vezi, eu te rog! Răspunde-mi. N-ai putut să mă ucizi 
atunci când ai vrut-o... spune-mi de ce? 

— De ce? a murmurată ea ca pierdută într-un vis. Da, în 
prezent pot să-ţi vorbesc. Cele câteva clipe care mi-au rămas ca 
să le trăiesc vreau să le folosesc pentru a-ţi face o mărturisire şi 
a-ţi spune tot adevărul. Eu am crezut că te urăsc, căpitane, că te 
urăsc îngrozitor. Dar în această noapte când am venit lângă 
culcuşul tău, atunci când am înţeles că viaţa ta era în mâinile 
mele, am trecut printr-un lucru nemaipomenit de ciudat şi am 
auzit o voce în inima mea, care îmi şoptea un secret. Căpitane 
Morgan, la ora aceea am simţit pentru prima oară că era o 
vocaţie ca eu însumi să fiu o femeie pentru un bărbat. Şi am 
simţit că te... iubesc! 

Şeful piraţilor a dat înapoi, ca şi cum ar fi primit o lovitură. 
Expresia chipului i s-a schimbat. Privirea ochilor săi scânteietori i 
s-a tulburat. 

Morgan era tânăr: energia de fier ce o mostenise de la tatăl 
său îl făcuse să conducă pirați. Niciodată nu se gândise cá în 
afară de afecțiunea ce o avea pentru camarazii lui si ura ce i-o 
inspirau duşmanii, ar putea exista şi alte pasiuni. 

Acum i se părea că i se luase de pe faţă un voal, care până 
atunci îi ascunsese un mister. 

Morgan ar fi trebuit s-o urască pe această femeie ciudată. 
Cinci dintre cei mai credincioşi tovarăşi ai săi căzuseră loviți de 
mâna ei. Ea a vrut să-i ucidă. Avea toate drepturile din lume s-o 
deteste şi nu avea nici o îndoială că acesta n-ar fi fost un 
sentiment dominant în el. Dar atunci când a privit-o, a simţit că 
toată ura i s-a risipit, învinsă de acest înalt sentiment 
necunoscut, pe el îl explica în acelaşi timp prin suferinţă şi 
fericire. 

Ines citea în privirea acestui bărbat atât de curajos si se 
întreba, în ciuda meseriei sale îngrozitoare, dacă era cu adevărat 
bun. În ciuda tinereţii sale şi a inocentei, ea înţelegea ceea ce se 
petrecea în inima lui Morgan?... Pe buzele sale semete a înflorit 
un surâs uşor şi trist. 

— Am să mor, a zis ea cu o voce slabă, ca un suflu, ce trecea 
peste buzele sale subţiri şi tremurătoare. Vreau să intru în ţara 

necunoscută de unde nu se întoarce nimeni. Când fratele meu a 
fost ucis, eu te-am luat drept un demon şi am jurat să mă răzbun 
pe tine şi pe oamenii tăi. Insă acum îmi pare rău şi regret amar 
ceea ce am făcut... Căpitane Morgan, tu eşti un pirat, dar eşti 
generos, cu atât mai mult cu cât nu m-ai pedepsit. Toate 
gândurile mele rele mi-au dispărut din inimă şi moartea mea, o 
repet, va ispăşi ceea ce am comis. Nu te mai întreb decât un 
lucru înainte de a părăsi pământul. Ti-am sacrificat cinci din 
camarazii tăi prin răzbunarea mea şi am ţinut ca viaţa ta să fie în 
mâinile mele. Iti implor iertarea ta! 

Seful piratilor a stráns din dinti pentru a-si retine un strigát ce 
exprima alt lucru decát compasiune. 

— Da, te iert, a ráspuns el. Te iert din toatá inima! Cum te-ai 
gândit cá noi eram nişte demoni? Vai! Dacă n-am fi atacat 
corabia fratelui tău, acesta ar fi trăit încă şi totul ar fi fost altfel. 
Dacă aş putea, aş vrea să schimb totul! 

— Si tu m-ai recunoscut? a întrebat Ines cu un glas de-abia 
auzit. Mi-am dat seama. Ochii tăi pătrunseseră chiar prin 
deghizarea mea. 

— M-am îndoit cel puţin, a răspuns Morgan cu o voce surdă. 
Da, m-am îndoit de sexul tău, Ines. De aceea m-am aruncat în 
ajutorul tău atunci când te-a ameninţat rechinul. Un bărbat nu 
trebuia să lase o femeie slabă pe seama acelui monstru. 

— Şi eu mi-am dat seama ce ai făcut pentru mine, au mai 
articulat buzele sale palide. Am reparat atât cât am putut. Acesta 
este glontul care trebuia să-ţi pătrundă în inimă si care mi-a 
oferit moartea. Adio, căpitane Morgan! Acesta-i sfârşitul meu! 

Şeful piraţilor a făcut o mişcare, ca şi cum ar fi vrut să iasă ca 
să cheme pe medicul de bord. Insă cu un semn slab de mână, l-a 
reţinut lângă ea. 

Moartea venea repede. Ochii luminosi ai tinerei spaniole lua 
un straniu aspect voalat, ce anunţa momentul când ei aveau să 
se închidă pentru totdeauna. 

Nu, el nu trebuia să-i tulbure aceste din urmă momente. Nu 
trebuia, prin dorinţa sa zadarnică de a o salva, s-o distragă de la 
gândurile ei supreme, de reculegerea de care avea nevoie. 

Dar i-a mai citit în ochi o rugăminte mută, o cerere destul de 
presantă, care l-a grăbit să se aplece asupra ei. 

— Mai ai încă vreo dorinţă. Ines de Almagro? a întrebat el cu 
voce tristă şi blândă. 

— Da, cea din urmă, a răspuns ea cu o soaptá ce a ajuns cu 
greu la urechile sale. O ultimă rugăminte. Cápitane Morgan... 

când am pătruns în cabina ta, eu am ştiut... că te iubesc. Tu m-ai 
iertat... Nu mă mai urásti!... Vrei să uşurezi moartea ucigaşilor 
oamenilor tái? 

— Vreau, a făcut el cu voce scurtă. 

— Ei bine! a reluat ea. Dacă nu má urásti... eu citesc în ochii 
tăi... nu există nimeni străin în această cabină... nimeni nu ne 
vede... dă-mi ultima fericire... dă-mi o împărtăşanie înainte de a 
intra în noaptea morţii... Dă-mi un sărut... unul singur... dacă 
atâta milă iti este cu putintá!... Asta-i ultima mea rugăminte. 

Chipul lui Morgan a devenit alb ca omătul. Niciodată buzele 
sale nu sărutaseră alte buze, decât cele ale tatălui său muribund. 

Cu toate acestea, un sentiment confuz, dar de nerezistat, l-a 
silit să cedeze la această delicată rugăminte a unei muribunde. 
Aproape inconştient, el şi-a aplecat capul şi a sărutat buzele reci 
ale tinerei fete. 

Ea a făcut o mişcare, ca si cum ar fi vrut să imbrátiseze gâtul 
lui Morgan cu braţele sale delicate. Dar a fost zadarnic, ele i-au 
căzut inerte, dar totuşi, din ochii săi muribunzi radia o fericire 
fără margini. 

— Îţi mulţumesc, a spus ea scurt şi contrastant. Adio! Poate în 
cursul vieţii tale aventuroase te vei gândi câteodată la mine, la 
cea care te-a iubit... Vai! Cât te-a iubit! 

Acestea i-au fost ultimele cuvinte. Morgan a tinut-o în braţe. El 
îi simţea corpul fragil, dar robust, luptând instinctiv împotriva 
morţii. 

La extremitatea insulei Tortuga, vizuina piraţilor, se ináltau, 
într-un mic luminiş, nişte blocuri de stâncă calcaroasă. Pe 
acestea erau încrustate numele cu datele celor morţi. Era un mic 
cimitir cu cei cărora li s-au putut aduce cadavrele pe insulă. Aici 
era săpat de-acum un mormânt proaspăt. In el a fost coborât un 
coşciug. Alături de mormânt se ridica statura înaltă a căpitanului 
Morgan. El îşi tinea în mână pălăria cu pene, într-o atitudine de 
durere şi respect. 

Piraţii îl priveau cu surprindere pe şeful lor, ale cărui buze 
murmurau cuvinte de neînțeles. De ce era palid? Pentru ce 
privirea îi era atât de întunecată? 

Oamenii nu mai aveau resentimente împotriva moartei. 

Ei ştiau că răzbunătoarea îi salvase viaţa şefului lor idolatrizat. 
Ea îşi ispăşise prin moartea sa moartea piraţilor. Acum i se 
coborau rămăşiţele pământeşti în mormântul mut, sub arborii 
fremătători ai pădurii virgine. 

Pământul aruncat de lopeti cădea pe sicriu. Căpitanul Morgan 
a aruncat cu mâinile sale primii bulgări peste coşciug, apoi s-a 
întors cu o mişcare rapidă, şi brusc şi-a trecut mâna peste frunte, 
ca şi cum ar fi vrut să alunge o fantomă. 

N-a aruncat decât o privire asupra fragmentului de stâncă ce 
purta numele frumoasei Ines Ea se odihnea în mijlocul piraţilor. 
Acolo avea să doarmă ultimul somn până la ceasul de apoi al 
învierii. 

Mâna căpitanului a apucat mânerul săbiei. Chipul îi era ca de 
marmură atunci când oamenii s-au apropiat de el după ce au pus 
stânca pe mormânt. 

— Îmbarcarea! a strigat căpitanul cu o voce căreia încerca în 
zadar să-i dea fermitatea obişnuită. Nu vom mai vorbi de morţi şi 
de vesnicie. În larg, pe întinsul mării! Să căutăm noi aventuri si 
noi lupte! Înainte, camarazi, pe corabia neagră, care ne 
aşteaptă! Vom merge să cucerim bogății, să ne batem ca nişte 
lei... şi să ne urmăm cu înfocare răzbunarea! 

